stanford-oval/wikipedia huggingface dataset:
פונפיי

| --- | --- |


קולוניה, בירת פונפיי, הנצפית מרכס סוקהס, 2006
 נתונים גאוגרפיים
 מיקום:  איי קרוליין, באוקיינוס השקט
 קואורדינטות:  06°54′00″N 158°13′30″E﻿ / ﻿6.90000°N 158.22500°E﻿ / 6.90000; 158.22500
 ארכיפלג:  Senyavin Islands
 סוג:  אי
 שטח:  334 קמ"ר
 היקף החוף:  85 ק"מ
 גובה מרבי:  782 מטר
 נתונים מדיניים
 מדינה:  מיקרונזיה מיקרונזיה
 אוכלוסייה:  36,832 (2020)
 צפיפות:  97 תושבים/קמ"ר (נכון ל־2010)
 אזור זמן:  UTC +11
 עיר ראשית:  קולוניה
 
 he
 
מפה מפורטת של פונפיי, המציגה את גבולות חמשת 'השבטים העצמאיים'
איי סניאבין (פונפיי בתוספת שני אטולים שכנים)
פונפיי (שנודע בעבר כ-Ponape או Ascension, בשפה הפונפיית פונפיית (אנ') (Pohnpeian language): "על (pohn) מזבח אבן (pei)") הוא אי בארכיפלג איי סניאבין (אנ') שהוא חלק מארכיפלג איי קרוליין הגדול ביותר במיקרונזיה. הוא חלק ממדינת פונפיי, אחת מארבע המדינות ממדינות הפדרציה של מיקרונזיה (FSM). מרכזי האוכלוסייה העיקריים בפונפיי כוללים את פאליקיר, בירת מדינות הפדרציה מיקרוניזיה FSM, וקולוניה, בירת מדינת פונפיי. פונפיי הוא האי הגדול ביותר ב-FSM, בעל שטח של 334 קמ"ר, והנקודה הגבוהה ביותר באי היא בגובה 782 מטרים. האי הוא המאוכלס ביותר מבין איי מיקרונזיה עם 36,832 תושבים לשנת 2020, והאי היחיד המפותח ב-FSM.
בפונפיי נמצאים מגליתים והעיר העתיקה נאן מדול, שנבנתה על מספר איים מלאכותיים מול החוף המזרחי של האי פונפיי, החל מהמאה ה-8 או ה-9. נאן מדול הוא אתר ארכאולוגי חשוב, שהוכרז כאתר היסטורי לאומי בשנת 1985.
בפונפיי קיים שפע של מגוון ביולוגי. הוא אחד המקומות הרטובים ביותר על פני כדור הארץ, עם כמות גשמים שנתית העולה על מ-7,600 מ"מ, בעיקר במקומות ההרריים. באי נמצא עץ הקאנה (Terminalia carolinensis) שנמצא רק באי פונפיי ובאי קוסראה.
שם

השם Pohnpei הוא שם בשפה הפונפיית, שפירושו המילולי "על מזבח אבן". השם נובע מביטוי פרוטו-צ'וקי-פונפיי *fawo ni pei בעל אותה משמעות.
היסטוריה

ילידי פונפיי, במיוחד ה'זקנים', מתייחסים לעיתים קרובות לאירועים בעברם כאילו התרחשו, ב"בימי הגרמנים" או "לפני הספרדים", כמזהים את התקופות ההיסטוריות:
| תקופה | שנים |
| --- | --- |
תקופת הילידים: לפני 1825
תקופה טרום ספרדית: 1825–1886
תקופה ספרדית: 1886–1899
התקופה הגרמנית: 1899–1914
התקופה היפנית: 1914–1945
תקופת ארצות הברית: 1945–1986
תקופת העצמאות: מאז 1986
היסטוריה > היסטוריה פרה-קולוניאלית

המתיישבים הראשונים היו כנראה אנשי תרבות לאפיטה מאיי שלמה הדרום-מזרחיים או מארכיפלג ונואטו. ההיסטוריה הפרה-קולוניאלית מחולקת לשלושה תקופות: Mwehin Kawa או Mwehin Aramas (תקופת הבנייה, או תקופת העם, לפני שנת 1100 לספירה); Mwehin Sau Deleur (תקופת שושלת סאודלור משנת 1100 ועד 1628; מווהין נהנמוארקי, התקופה השבטית מ-1628 ועד 1885. אגדה פונפיאנית מספרת ששליטי סאודלור, היו השליטים הראשונים בפונפיי והם היו ממוצא זר. הצורה הריכוזית של השלטון המוחלט של סאודלור מאופיינת באגדה הפונפיאנית כמי שהפכה יותר ויותר מדכאת במשך כמה דורות. דרישות שרירותיות ומכבידות, כמו גם פגיעה באלים הפונפיים, זרעו טינה בקרב הפונפייאנים. שושלת סאודלר הסתיימה עם פלישתו של איסוקלקל (אנ'), שהיה זר נוסף, שהחליף את שלטון סאודלר במערכת השבטית המבוזרת יותר.
החברה ההיסטורית של פונפיי הייתה מחולקת לחמישה שבטים, חמולות ותתי-שבטים שונים; כל שבט הונהג בראשות שני צ'יפים עיקריים. השבטים היו מאורגנים על בסיס פיאודלי. כשעיקרון היה, "כל הארץ שייכת לצ'יפים, שקיבלו מס קבוע ושלטונם היה מוחלט". העונשים שנוהלו על ידי צ'יפים כללו מוות וגירוש. מלחמות בין שבטים כללו, ביזה, הרס של בתים וסירות קאנו והרג של שבויים. הערכות לגודל האוכלוסייה הטרום ספרדית נחשבות לא אמינות.
היסטוריה > המגעים המוקדמים ביותר עם האירופיים

המבקר האירופי הראשון של פונפיי היה הנווט הספרדי אלווארו דה סאודרה ב-14 בספטמבר 1529 זמן קצר לפני מותו, כשניסה למצוא את הדרך חזרה לספרד החדשה. הוא תיאר את האי כסן ברטולומה וכינה את האי ואת האיים שמסביב בשם Los Pintados (מילולית, "המצוירים", בספרדית) מכיוון שהילידים היו מקועקעים לעיתים קרובות. ב-23 בדצמבר 1595, ביקר באי הנווט פדרו פרננדש דה קיירוש, שפיקד על הספינה הספרדית סן ז'רונימו.; הוא התיאר את האי בקצרה אך לא ניסה לנחות עליו.
היסטוריה > מבקרים מהמאה ה-19

ב-10 בספטמבר 1825, הימאי האוסטרלי ג'ון הנרי רו John Henry Rowe, הגיע בספינתו ג'ון בול, לקרבת האי אך לא נחת עליו מכיוון שסביב ספינתו התאספו סירות קאנו מקומיות. התיאור המפורט הראשון של האי ותושביו הוצג על ידי החוקר הרוסי פיודור ליטקה, שספינתו Senyavin העניקה לקבוצת האיים פונפיי, אנט ופקין את שמה איי סניאבין. בין ה-14 ל-19 בינואר 1828, סירותיו ניסו לנחות על האי, אך לא הצליחו בשל העוינות שהפגינו תושבי האי, כשבמקביל עלו ילידים על סיפונה של הסניאבין. על כך כתב פון Kittlitz, חבר במשלחת ליטקה ”התרחש מסחר מסוים, אוצר מילים קצר נערך, ונרשמה מפה”. פון Kittlitz, ערך תיאור נוסף, שכלל את החורבות שעל החוף של נאן מדול, הדוחות שלו סיפקו את הידע האמיתי הראשון על פונפיי. לא ברור מי היו המבקרים הבאים; עם זאת, כאשר קפטן JH Eagleston מהספינה פרו ראה את האי ב-3 בינואר 1832, בכתובים שלו הוא קרא לאי כ"אי אסנסיון". ריזנברג כתב כי לא ברור מי היה הראשון שקרא לאי לראשונה בשם אסנסיון Ascension Island, אך השם התקבע עד לתקופה הספרדית.
היסטוריה > זרים ומיסיונרים

על פי היומן של הפריגטה השוודית יוג'יני, החל מאמצע המאה ה-19, ספינות ציד ומסחר הגיעו במספרים הולכים וגדלים. מהר מאוד התבססה על החוף ”מושבה גדולה של נוודי חופים, אסירים נמלטים ועריקי ספינות”, שזוהו כ"דמויות רעות בעיקר". המיסיונר הראשון שהגיע לאי היה האב לואיס דזירה מאיגרט, כומר קתולי. ב-29 ביולי 1838, הוא הפליג מהונולולו על הסקונר נוטרדאם דה פאיה לולפראיסו, לאחר שבעה חודשים לא מוצלחים, הוא נחת באי. בספינתו היו "כמה פולינזים וטהיטיים", שחלקם נשארו בפונפיי והותירו צאצאים. עשר שנים מאוחר יותר חזר האב לואיס דזירה מאיגרט לממלכת הוואי כבישוף של הונולולו. ב-1852, קבוצה של מיסיונרים פרוטסטנטים מניו אינגלנד התבססה לצמיתות בפונפיי. המכתבים והכתבים שלהם מכילים מידע רב על האי והם נשמרים באוניברסיטת הרווארד.
ירידה דרסטית בגודל אוכלוסייה באי התרחשה לאחר 1854, עקב מגפת אבעבועות שחורות.
במהלך מלחמת האזרחים האמריקנית, ספינות הצי של מדינות הקונפדרציה עצרו ותפסו את ספנות הסחר של היאנקים כדי לנטרל את המצור של היאנקים על הנמלים שלהם. ב-1 באפריל 1865 הפתיעה הספינה CSS Shenandoah ארבעה ספינות של ציידי לווייתנים של היאנקים באי אסנסיון (פונפיי) והשמידה את כולם. המלך המקומי, Nananierikie, שמח לקבל הרבה מהשלל מהפעולה הזו.
היסטוריה > השלטון הספרדי

עד 1886 תבעו הספרדים את איי קרוליין שהיו חלק מאיי הודו המזרחית הספרדיים, מבסיסם במנילה והחלו לפטרל באזור ולהפעיל סמכות ריבונית. הם הקימו בפונפיי את העיר סנטיאגו דה לה אסנסיון שבהמשך שמה הוסב לקולוניה, (בירת מדינת פונפיי, מהמילה קולוניה או מושבה בספרדית). הספרדים בנו בקולוניה כמה מבני ממשל, מבצר, כנסייה ובית ספר. מספר נזרים מהמסדר הקפוצ'יני הספרדי, נשלחו גם ממנילה לפונפיי כדי להטיף לאמונה הקתולית. לאחר מלחמת ספרד-אמריקה ב-1898, האימפריה הגרמנית רכשה מספרד את קבוצת איי קרוליין תמורת 25,000,000 פזטות (כמיליון לירות שטרלינג) ב-1899 יחד עם איי מריאנה (למעט גואם) וארבע שנים לאחר מכן את איי מרשל תמורת 17 מיליון מארק זהב.
היסטוריה > השלטון הגרמני ורפורמת הקרקעות

במהלך הממשל הגרמני בוצע שינוי מהותי בבעלות על הקרקעות בפונפיי וברחבי האיים הקרולינים. החל משנת 1907 הוחלפה בהדרגה השיטה הפיאודלית. היתרונות הכלכליים של הצ'יפים צומצמו ורק כוח המסורת העניק להם כח.
בעלי קרקעות חייבו במיסים חדשים, במקום תשלום, הם נאלצו לעבוד 15 ימים בשנה בפרויקטים ציבוריים, כגון בניית רציפים, בניית כבישים וכו'.
מפקד אוכלוסין מיוחד שנערך בסוף 1947 הראה שהאוכלוסייה הכוללת באי עמדה על 5,628 נפש, מתוכם 4,451 פונפייאנים ו-1,177 ילידי איים אחרים באוקיינוס השקט. עד 1963, האוכלוסייה גדלה לכמעט 10,000 נפש.
היסטוריה > השלטון היפני

בהסכם ורסאי, יפן כמעצמה מנדטורית קיבלה בחזרה את השליטה על כל הרכוש הקולוניאלי הגרמני שנכבש במלחמת העולם הראשונה, באוקיינוס השקט, מצפון לקו המשווה, שכלל את פונפיי איי קרוליין, איי מרשל, איי מריאנה (למעט גואם בבעלות אמריקאית) ומפרץ קיאוטשו. בשנים שלאחר מכן ובמהלך מלחמת העולם השנייה, כוח חיל המצב היפני באיים היה מורכב מכ-2,000 אנשי הצי הקיסרי היפני IJN בפיקודו של קפטן ג'ון נאיטו ו-5,984 אנשי הצבא היפני הקיסרי IJA בפיקודו של לוטננט גנרל מסאו ווטאנבה. האי פונפיי נעקף והוכנס לסגר ימי על ידי הצי של ארצות הברית, במהלך הקרבות האמפיביים, במסגרת אסטרטגיית דילוג האיים בין השנים 1943–1945. מאידך, האי הופגז במספר הזדמנויות, כולל על ידי ספינות הקרב האמריקאיות, כמו גם במספר התקפות אוויריות. לאחר מלחמת העולם השנייה, האזרחים היפנים הוחזרו ליפן על ידי הצי האמריקני.
היסטוריה > ממשל ארצות הברית, תחת פיקוח של האו"ם

מדינות הפדרציה של מיקרונזיה קבלו עצמאות בשנת 1986 לאחר שנוהלו על ידי ארצות הברית בחסות האו"ם מאז 1947, כחלק מטריטוריית הנאמנות של איי האוקיינוס השקט.
גאוגרפיה

הנקודה הגבוהה ביותר באי נמצא בפסגת הר ננלאוד (אנ') בגובה 782 מטרים. האם פונפיי הוא ביתם של כמה עשרות מיני ציפורים כולל ארבעה מינים אנדמיים.
הזוחלים היחידים הם כמה מינים של לטאות. במקור היונקים היחידים באי היו עטלפים. חזירים, חולדות וכלבים שהגיעו על גבי הספינות שנחתו באי לאורך השנים, הפכו לפראים עם השנים. הלגונות עשירות בדגים, רכיכות, צבים ובעלי חיים ימיים אחרים.
גאוגרפיה > אקלים

פונפיי שייכת לאזור האקלים הטרופי של יערות הגשם (Koppen: Af). זהו אחד המקומות הרטובים ביותר על פני כדור הארץ שכמות הגשמים השנתית הממוצעת עומדת על 4,775 מ"מ בעיירות לאורך החוף וכ- 7,600 מ"מ במקומות הרריים.
| אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> ינואר.30.24.310 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> פברואר.30.24.260 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> מרץ.30.24.360 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> אפריל.30.23.450 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> מאי.30.23.490 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> יוני.30.23.420 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> יולי.30.24.440 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> אוגוסט.31.24.410 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> ספטמבר.31.24.400 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> אוקטובר.31.24.410 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> נובמבר.31.23.400 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> דצמבר.30.23.420 | אקלים בפונפיי  Pohnpei  נתוני מזג האוויר הממוצעים באי פונפיי בין השנים 1980–2016> שנה.30.22.4,770 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור:
דמוגרפיה

אוכלוסיית המדינה בשנת 2020 הייתה כ-36,832 נפש. בעוד שרוב האוכלוסייה מחשיבה את עצמה כפונפייאים אתניים, האי פונפיי מגוון מאוד מבחינה אתנית מכל אי אחר ב-FSM. הסיבה לכך נובעת בעיקר מפני שהאי היה תחת כיבוש קולוניאלי זר של מספר מדינות במשך יותר ממאה שנים. דבר שהביא לאי אוכלוסיות שונות מספרד, גרמניה, יפן, צ'מורו, פיליפינים, ארצות הברית, אוסטרליה, מערב אירופאים ואחרים, בנוסף באי נמצאת בירת הממשלה הפדרלית הלאומית של מיקרונזיה בעיר פליקיר, בה מועסקים מאות עובדי מדינה. תושבים משלושה איים אחרים (מדינות אחרות בפדרציה המיקרונזית FSM) (יאפ, Chuuk, קוסראה) שהם בעלי מוצא אתני ותרבותי מובהקים שונים מילידי פונפיי. המגוון הילידי כולל גם אוכלוסיות אתניות אזוריות מהאיים החיצוניים כגון תושבי האיים האוסטרליים. מכאן, שהאי פונפיי הפך לכור ההיתוך של מיקרונזיה.
דמוגרפיה > שפות

השפה הפונפיית (שנקראה בעבר "פונאפי") והדיאלקטים שלה הם השפות הילידיות של פונפיי. ממשלת מדינות הפדרציה של מיקרונזיה משתמשת גם בפונפיית כשפה אזורית. האנגלית והספרדית הן שפות רשמיות מדוברות באי.
יחידות האדמיניסטרטיביות

האי מחולק ל-6 יחידות אדמיניסטרטיבות עירוניות:
Kitti, southwest. Includes Ant Atoll
Kolonia, north
Madolenihmw, east
Nett (main island, north/center, formerly including state capital Kolonia on the north coast)
Sokehs, northwest. Also includes Pakin Atoll and Palikir, the national capital
U, northeast
תקשורת ותחבורה

בפנופיי יש תחנת טלוויזיה אחת בכבלים וחמש תחנות רדיו, שכולן ממוקמות בעיר קולוניה. בעיר נמצא גם מטה רשות התקשורת של מיקרונזיה FSM Telecommunications Corporation, המספק כמעט את כל שירותי הטלפון והאינטרנט המקומיים והבינלאומיים.
לפני מלחמת העולם השנייה, מטוסים ימיים של חברת Dai Nippon Airways חיברו את נמל יוקוהמה, יפן עם האי. משנת 2011 מתקיימות שלוש טיסות בשבוע מגואם וארבע טיסות בשבוע מהונולולו. נמל התעופה הבינלאומי של פונפיי ממוקם באי Deketik, הנמצא צפונית-מערבית לעיר קולוניה. נמל התעופה מקושר לקולוניה, בכביש שנסלל על גבי סוללת עפר המחברת בין שני האיים. קוד שדה התעופה על פי IATA הוא PNI.
ספינות של השלטון הפדרלי מעבירות אספקה לכל האיים אחת לשלושה חודשים. חברות ימיות בינלאומיות המקשרות את החוף המערבי של ארצות הברית עם אסיה עוברות דרך פונפיי.
הכביש המקיף את האי הוא באורך 85 קילומטרים. סלילתו הושלמה בשנת 1986. אין תחבורה ציבורית באי, מאידך, מוניות שירות פרטיות מחליפות את התחבורה הציבורית.
ספורט

החל מקיץ 2000 מקרונזיה שלחה ספורטאים למשחקי סידני שהשתתפו בתחרויות שטח, בשחייה והרמת משקולות. הספורטאי הבולט ביותר של פונפיי הוא רץ המרתון אליאס רודריגז שהשתתף באולימפיאדת סידני. רודריגס סיים אחרון בתחרות המרתון אך זכה לעידוד על ידי עשרות אלפי צופים כשהוא נכנס לאצטדיון האולימפי להקפה אחרונה רגע לפני טקס הסיום שנדחה כדי לאפשר לו את סיום הריצה.
את נבחרת הכדורגל הלאומית של פונפיי אימן מאמן הכדורגל הבינלאומי הצעיר בעולם, פול ווטסון (אנ') האנגלי. ווטסון יזם והקים במיקרונזיה את תחרות גביע הקטרגל (פוטסל) השנתית, המתקיימת מדי שנה באי.
פונפיי בסיפורת

האי פונפיי (בשם Ponape) מוזכר במספר סיפורי אימה, פנטזיה ומדע בדיוני אמריקניים של הסופר ה.פ. לאבקרפט HP Lovecraft ואחרים. האי מוזכר בסיפור הקצר ב" Out of the Aeons " שיצא לאור בשנה 1935, מאת לאבקרפט והייזל הלד, הסיפור נכתב בהשראת חורבות נאן מדול, שכבר שימשו כרקע לסיפור עולם אבוד (אנ') מאת אברהם מריט (אנ') ובריכת הירח, שבה נקראים האיים נאן-מטאל.
פונפיי הוא מיקום מרכזי בספר השני בסדרת ההרפתקאות לילדים הרפתקאות בים הדרומי (אנ') (1952), מאת הסופר האמריקאי-קנדי וילארד פרייס (אנ') בהשתתפות האל ורוג'ר האנט, שהן דמויות דמיוניות.
האי פנופיי, או "Ponape" כפי שהוא מאוית, מוגדר כאי הבית של "מייק" בבלוג הפופולרי Dunce Upon A Time, שחיבר BC Woods.
חינוך

ממערכת החינוך של פונפיי כוללת:
4 בתי ספר ממלכתיים ציבוריים.
5 בתי ספר תיכוניים פרטיים.
ההשכלה העל תיכונית מונגשת במכללת מיקרונזיה-FSM, שיש לה קמפוסים בכל אחת מארבע המדינות של פדרציית האיים. הקמפוס הלאומי של המכללה נמצא בעיר הבירה פליקיר. השלוחה באי יאפ כוללת גם את מכון הדיג והימים (FMI).
מוזיאון לידורקיני היה ממוקם בעיר קולוניה, עד לסגירתו בשנת 2012.
ראו גם

נאן מדול
אטול
אי נמוך
מיקרונזיה
לקריאה נוספת

The Island of the Colour-blind, Oliver Sacks, Publisher: Pan Macmillan (6 June 1997), paperback, ISBN 0-330-35234-2.
Pohnpei, an Island Argosy, Gene Ashby, Publisher: Rainy Day Pr West; Revised edition (June 1987), paperback, ISBN 978-0-931742-14-9
Nest in the Wind: Adventures in anthropology on a tropical island, Martha C Ward, Publisher: Waveland Press Inc. (1989), paperback, ISBN 0-88133-405-7 Thomas Morlang: Rebellion in der Südsee. Der Aufstand auf Ponape gegen die deutschen Kolonialherren 1910-1911, Christoph Links Verlag, Berlin, Germany ISBN 9783861536048
David Childress. "The Lost City of the Pacific". Omega Science Digest (March 1986), pp. 48–55, 121.
קונסטנצה דרופ

| --- | --- |
אין תמונה חופשית
 לידה:  1965 (בת 59 בערך) גיטרסלו, הרפובליקה הפדרלית של גרמניה 
 תחום יצירה:  איור, איור, גרפיקה 
 יצירות ידועות:  מכתבים מפליקס 
 
קוֹנְסְטַנְצָה דְרוּפְּ (בגרמנית: Constanza Droop; נולדה בגרמניה בשנת 1965) היא מאיירת ספרי ילדים גרמנייה.
קריירה

דרופ למדה עיצוב גרפי באוניברסיטאות נירנברג ומינסטר בין השנים 1986–1992 ומאז היא עובדת כמאיירת עצמאית.
היא ידועה בעיקר בשל איוריה לסדרת הספרים "פליקס", שנכתבה על ידי אנט לנגן ומתארת את קורותיו של פליקס, בובת ארנב קטנה השייכת לסופי, המטייל בעולם כולו ומספר את חוויותיו במכתבים. הסדרה מונה תשעה ספרים ורואה אור החל מ-1994.
דרופ נשואה ואם לשניים, מתגוררת עם משפחתה במינסטר שבגרמניה.
ספרים שאיירה > סדרת פליקס

מכתבים מפליקס
תיבת ההפתעות של פליקס
פליקס, מה השעה?
פליקס חוקר את כדור הארץ
פליקס במנהרת הזמן
לכיתה א' עם פליקס
פליקס מבקר ילדים בעולם
פליקס במזוודה המעופפת
כאשר פליקס חולם...
ספרים שאיירה > ספרים נוספים שאיירה

למה? למה? למה? עונות השנה
למה? למה? למה? בחווה
כשמחשיך
דוד המלך- ספר התנ"ך של הילדים
אני אספר לך על ישו- ספר התנ"ך של הילדים
חייו ומותו של ישו- ספר התנ"ך של הילדים
קורה (אתר שיגור)

| --- | --- |
אין תמונה חופשית
 מידע כללי
 סוג:  target, אזור אימונים צבאיים 
 מיקום:  מחוז קמצ'טקה 
 מדינה:  רוסיה 
 הקמה ובנייה
 תקופת הבנייה:  ? – 29 באפריל 1955
 תאריך פתיחה רשמי:  29 באפריל 1955 
 קואורדינטות:  57°20′00″N 161°50′00″E﻿ / ﻿57.33333333°N 161.83333333°E﻿ / 57.33333333; 161.83333333
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקורה(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפוניקורה
 
אתר שיגור הטילים "קורה" (ברוסית: Ракетный полигон Кура́) הוא אתר ניסוי לשיגור טילים של חיל החלל של כוחות האוויר והחלל הרוסיים. האתר ממוקם בחצי האי קמצ'טקה, באזור הכפר קליוצ'י (קליוצ'י-20), 500 ק"מ צפונית לפטרופבלובסק-קמצ'טסקי, באזור נטוש ביצתי על נהר אוזרניה. המטרה העיקרית היא קליטת ראשי נפץ של טילים בליסטיים לאחר שיגורי ניסוי ואימונים, שליטה בנתוני כניסתם לאטמוספירה ובדיוק הפגיעה.
האתר נבנה ב-29 באפריל 1955 ובמקור נקרא בשם הקוד "קאמה". הוקמה תחנת בדיקה מדעית נפרדת, שהוקמה על בסיס מכון מחקר מספר 4 בכפר בולשבו, פרברי מוסקבה. פיתוח בסיס האימונים החל ב-1 ביוני 1955 על ידי כוחות גדוד מכ"ם נפרד שהוצמד אליו. תוך זמן קצר נבנו העיירה הצבאית קליוצ'י-1, רשת כבישים, שדה תעופה ומספר מבנים מיוחדים.
האתר ממשיך לתפקד ונשאר אחד המתקנים הסגורים ביותר של כוחות הטילים האסטרטגיים. בבסיס פרוסים: יחידה 25522 (תחנת בדיקה מדעית נפרדת 43), יחידה 73990 (מתחם מדידה נפרד 14), יחידה 25923 (בית חולים צבאי), יחידה 32106 (משרד מפקד תעופה), יחידה 13641 (טייסת תעופה מעורבת נפרדת). באתר משרתים למעלה מאלף קצינים וחיילים וכ-240 מגויסים.
כדי לנטר את אתר הניסוי, ארצות הברית מחזיקה תחנת תצפית קבועה "תחנת ארקסון", הממוקם במרחק 935 קילומטרים מאתר הניסוי, באי שמיה. הבסיס מצויד במכ"מים ובכלי טיס כדי לצפות בניסויי טילים. אחד מהמכ"מים הללו, "קוברה דיין", נוצר ב-1977 במיוחד למטרה זו.
ב-1 ביוני 2010 הוצא אתר הניסוי מאחריות כוחות הטילים האסטרטגיים ונכלל במבנה חיל החלל, זהו אתר בת של קוסמודרום פלסצק ומהווה תחנת מחקר מדעית נפרדת.
הערות שוליים

↑  Структура : Министерство обороны Российской Федерации
קוצ'י (יפן)

ערך זה עוסק בעיר קוצ'י שביפן. אם התכוונתם לפירושים אחרים, ראו .
קוצ'י (יפנית: 高知市) היא עיר ביפן, בירת מחוז קוצ'י. העיר ממוקמת על האי שיקוקו.
היסטוריה

העיר החלה כמבצר קוצ'י ששימש בתור ביתם של מנהיגי מחוז טוסה, למעשה שמה של העיר לקוח משמו של המבצר.
העיר הוכרזה ב-1 באפריל 1889.
ב-2 במאי 1904 החלה לפעול בעיר רשת חשמליות, וב-12 בנובמבר 1951 חוברה העיר לרשת הרכבת הארצית של יפן.
היסטוריה > מלחמת העולם השנייה

קוצ'י נבחרה בתור מטרה להפצצות מן האוויר. ב-3 ביולי 1945 המריאו 129 מטוסים במטרה להפציץ את העיר. על העיר הוטלו 1,060 טונות של פצצות, 48 אחוזים מן השטחים הבנויים של העיר הושמדו כתוצאה מהפצצה זו.
השכלה

בעיר ממוקמות 2 אוניברסיטאות ו-4 מכללות.
ערים תאומות

אינדונזיה סורבאיה, מזרח ג'אווה, אינדונזיה
הערות שוליים

↑  "21st Bomber Command Tactical Mission Report 247, 250, Ocr". Scribd.com. נבדק ב-2013-12-09..
| --- | --- |
בקרת זהויות :  NLI: 987007561929805171  CiNii: DA04161602  ISNI: 0000 0001 0659 9825  LCCN: n80022969  MusicBrainz: e3313fe1-7241-4d65-99a0-22c54771c48b  NDL: 00289134  VIAF: 124328976   WorldCat (עם VIAF): 124328976
קילר הלוהטת

| --- | --- |

קילר הלוהטת 2010. מימין לשמאל: עופר סטרול, יורם מארק-רייך, ירון דקל, יובל ליבליך
 מוקד פעילות:  חיפה, ישראל
 תקופת הפעילות:  1976–‏1993 2009
 סוגה:  פאנק רוק • גלאם רוק • רוק כבד • רוק פסיכדלי • הבי מטאל
 חברת תקליטים:  הליקון, קילר הפקות
 חברים
 יורם מארק-רייך ירון דקל עצמון אברהמי עופר סטרול יובל ליבליך
 חברים לשעבר
 מוניקה "סקס" פרידמן אדוארדו גרוצקי גיל אלון אסף מרוז  גדי הר שי
קילר הלוהטת היא להקת הפאנק-רוק הראשונה בישראל. נוסדה בחיפה בשנת 1976 על ידי שני תיכוניסטים בני 16: יורם מארק-רייך וירון דקל, אליהם חברו הגיטריסט האמריקאי ג'וני איקס ועוד נגנים מתחלפים. הלהקה התפרקה ב-1993 והתאחדה מחדש ב-2009.
דיסקוגרפיה

דופקים את הלבנים - 1985
1989 - Controversial
רוק מסביב לשאון - 1991
עושים אהבה ומתים - 1992
תרמית הרוקנרול הקטנה - 1993
דופקים את הלבנים / האוסף הגנוז ובונוסים - 2010
השנים האבודות 91–93 - (בנדקמפ בלבד) - 2011
הקאמבק - 2012
Mark from the HolyLand - 1986
ימי לונדון - (בנדקמפ בלבד) - 1986
חברי ההרכב המקוריים

יורם מארק-רייך (שירה, גיטרת קצב)
מוניקה סקס (גיטרה בס)
ג'וני איקס (גיטרה מובילה)
ירון דקל (תופים)
מאיר לוי (סינטיסייזר ושירה)
הערות שוליים

↑  מבט לחדשות, קילר הלוהטת במבט לחדשות 18.8.12, ‏18.8.2012
↑  רונית נוביק, מגזין "נטו ארט נט", מפגש אישי: העיתונאי והסופר - יורם מרק רייך, ‏אוגוסט 2008
↑  יואב קוטנר, קילר הלוהטת, באתר Mooma
↑  עינב שיף‏, סוף סוף: האלבום החדש של קילר הלוהטת יוצא לאור, באתר וואלה, 28 במרץ 2010
↑  Doctor Arthur F. Menton, The Book of Destiny – Toledot Charlap (באנגלית)
| --- | --- |
בקרת זהויות :  NLI: 987007499226205171  MusicBrainz: 7db4e7ff-26f3-4bb5-8c5d-4a2ef7e75be1
קטרין שפיר

המנצחות במשחה ל-200 מטר פרפר, אליפות ישראל בשחייה, דצמבר 2017. מימין: שרון שטיימן, מאי לווי וקטרין שפיר.
קטרין שפיר (נולדה בשנת 2000) היא אלופת ישראל ובעלת מדליית ארד מהמכביה העשרים (2017) במשחה ל-200 מטר פרפר.
ביוגרפיה

שפיר שחיינית קבוצת מכבי נהריה.
ביוגרפיה > 2015

באליפות ישראל בשחייה שנערכה באוגוסט 2015 זכתה שפיר במדליית ארד במשחה ל-200 מטר פרפר בתוצאה של 2:20.42 דקות, אחרי קרן זיבנר שקבעה שיא ישראלי בינלאומי חדש של 2:13.52 דקות טמיר גונן כהן (2:20.20 דקות), שתיהן מהפועל דולפין נתניה. נוסף לכך, היא סיימה במקום שישי במשחה ל-100 מטר פרפר בתוצאה של 1:04.99 דקות ובמקום שביעי במשחה ל-50 מטר פרפר בתוצאה של 29.29 שניות.
באליפות אירופה (בריכת 25 מטר) שנערכה בנתניה בתחילת דצמבר אותה שנה היא סיימה במקום 20 במשחה ל-200 מטר פרפר בתוצאה של 2:18.14 דקות.
שבועיים לאחר מכן, באליפות ישראל (בריכת 25 מטר) שנערכה בדצמבר אותה שנה זכתה שפיר בשתי מדליות אישיות, כסף וארד. מדליית כסף, במשחה ל-100 מטר פרפר בתוצאה של 1:02.68 דקות, אחרי טמיר גונן כהן (1:01.66 דקות) ולפני אורי פרייבך מהפועל עמק חפר (1:02.94 דקות) ומדליית ארד, במשחה ל-200 מטר פרפר בתוצאה של 2:17.36 דקות, אחרי קרן זיבנר שקבעה שיא ישראלי חדש של 2:09.69 דקות וטמיר גונן כהן (2:15.84 דקות).
ביוגרפיה > 2016

באליפות ישראל בשחייה שנערכה ביולי 2016 סיימה שפיר במקום רביעי במשחה ל-200 מטר פרפר בתוצאה של 2:20.43 דקות, במקום חמישי במשחה ל-100 מטר פרפר בתוצאה של 1:04.00 דקות, במקום שישי במשחה ל-50 מטר פרפר בתוצאה של 29.11 שניות ובמקום שמיני במשחה ל-200 מטר מעורב אישי בתוצאה של 2:32.09 דקות.
באליפות ישראל (בריכת 25 מטר) שנערכה בדצמבר אותה שנה זכתה שפיר ב-3 מדליות, כסף ו-2 ארד. מדליית כסף במשחה ל-200 מטר פרפר בתוצאה של 2:15.68 דקות, אחרי קרן זיבנר (2:10.20 דקות) ולפני מאי לווי ממכבי קריית אונו (2:19.18 דקות), מדליות ארד במשחה ל-100 מטר פרפר בתוצאה של 1:01.82 דקות, אחרי קרן זיבנר (59.57 שניות) ולאה פולונסקי ממכבי חיפה (1:01.76 דקות) ובמשחה ל-200 מטר מעורב אישי בתוצאה של 2:21.33 דקות, אחרי לאה פולונסקי (2:16.11 דקות) ואנסטסיה גורבנקו ממכבי קריית ביאליק (2:18.66 דקות). נוסף לכך, היא סיימה במקם רביעי במשחה ל-50 מטר פרפר בתוצאה של 28.38 שניות.
ביוגרפיה > 2017 > אלופת ישראל

באליפות אירופה לנוער שנערכה בווינגייט בתחילת יולי 2017 סיימה שפיר במקום 20 במשחה ל-200 מטר פרפר בתוצאה של 2:19.25 דקות, במקום 36 במשחה ל-100 מטר פרפר בתוצאה של 1:03.52 דקות ובמקום 45 במשחה ל-50 מטר פרפר בתוצאה של 28.82 שניות. שבועיים לאחר מכן, בתחרויות השחייה של המכביה העשרים שנערכו בווינגייט היא זכתה במדליית ארד במשחה ל-200 מטר פרפר בתוצאה של 2:19.30 דקות, אחרי קרן זיבנר שקבעה שיא מכביה חדש של 2:16.57 דקות ואיזבל הניג מארצות הברית (2:18.52 דקות). שבועיים לאחר מכן, באליפות ישראל היא זכתה בשתי מדליות, זהב וארד. מדליית זהב במשחה ל-200 מטר פרפר בשיא אישי חדש של 2:17.31 דקות, לפני מאי לווי (2:18.21 דקות) ובר גולדין מהפועל חולון (2:22.67 דקות) ומדליית ארד במשחה ל-100 מטר פרפר בשיא אישי חדש של 1:02.65 דקות, אחרי קרן זיבנר (59.00 שניות) ועמית עברי מהפועל עמק חפר (59.22 שניות). נוסף לכך, היא סיימה במקום רביעי במשחה ל-50 מטר פרפר בתוצאה של 28.47 שניות.
קטר איירווייז

איירבוס A350-1000 של החברה
איירבוס A380-800 של החברה
בואינג 787-8 של החברה
איירבוס A321-200 של החברה
איירבוס A330-300 של החברה
בואינג 777F של קטר איירווייז קרגו נוחת בסחיפהול
קטר איירווייז (בערבית: القطرية - "אל-קטריה"; באנגלית: Qatar Airways Company Q.C.S.C) היא חברת תעופה קטרית שבסיסה בנמל התעופה הבין-לאומי חמד שבקטר.
קטר איירווייז נחשבת לאחת מחברות התעופה הטובות והאיכותיות בעולם, ואף זכתה בסלון האווירי בפריז 2017 ו-2019 בתואר "חברת התעופה הטובה בעולם" על פי מדד הסקרים של סקייטראקס.